Julkaistu: 30.11.2017

Yritystuet vähenivät vuonna 2016

Korjaus 7.3.2018. Korjaukset on merkitty punaisella

Tilastokeskuksen mukaan yritystuet laskivat kokonaisuudessaan kymmenen prosenttia vuonna 2016 verrattuna edelliseen vuoteen. Yrityksille maksetut suorat tuet laskivat 14 prosenttia ja lainat 20 prosenttia. Yrityksille myönnetyt takaukset sen sijaan kasvoivat prosentin . Tukea saaneiden yritysten lukumäärä laski 4 705 y rityksellä 25 748 yritykseen.

Kaikki maksetut suorat tuet, lainat ja takaukset 2011–2016

Noin kahdeksan prosenttia kaikista yrityksistä vastaanotti yritystukea vuonna 2016. Suurin osa yritystukea saaneista yrityksistä oli palvelualan yrityksiä, mutta euromääräisesti eniten sekä suoraa tukea että lainaa yritystä kohden saivat metsäteollisuuden yritykset.

Tässä tilastossa ovat mukana seuraavat tukimuodot: maksetut suorat tuet työ- ja elinkeinoministeriöltä (TEM), maa- ja metsätalousministeriöltä (MMM) ja Tekesiltä, maksetut lainat Tekesiltä sekä myönnetyt lainat ja takaukset Finnveralta. Tilasto ei sisällä esim. verotukia tai maataloustukia, vaan ainoastaan yritystoimintaan kohdistuvia tukia.

Lähde: Yritystukitilasto, Tilastokeskus

Lisätietoja: Heidi Pirkola 029 551 3246, tiede.teknologia@tilastokeskus.fi

Vastaava tilastojohtaja: Sami Saarikivi

Julkaisu pdf-muodossa (348,4 kt)

Päivitetty 30.11.2017

Viittausohje: Suomen virallinen tilasto (SVT): Yritystukitilasto [verkkojulkaisu].

ISSN=1798-3355. 2016. Helsinki: Tilastokeskus [viitattu: 23.9.2020].

Saantitapa: http://www.stat.fi/til/yrtt/2016/yrtt_2016_2017-11-30_tie_001_fi.html